การทางพิเศษแห่งประเทศไทย ยกเว้นค่าผ่านทาง 3 สายทาง วันหยุดราชการประจำปีตามประกาศสำนักนายกรัฐมนตรี
?การทางพิเศษแห่งประเทศไทย หรือ กทพ. กระทรวงคมนาคม แจ้งว่า ในวันที่ 4, 13 และ 15 พฤษภาคมนี้ กทพ. ยกเว้นค่าผ่านทางพิเศษของทางพิเศษ รวม 3 สายทาง  ได้แก่ ทางพิเศษเฉลิมมหานคร จำนวน 19 ด่าน ทางพิเศษศรีรัช จำนวน 31 ด่าน ทางพิเศษอุดรรัถยา จำนวน 10 ด่าน เนื่องจากในวันพุธที่ 4 พฤษภาคม 2565 วันฉัตรมงคล วันศุกร์ที่ 13 พฤษภาคม 2565 วันพืชมงคล และวันอาทิตย์ที่ 15 พฤษภาคม 2565 วันวิสาขบูชา ซึ่งเป็นวันหยุดราชการประจำปีตามประกาศสำนักนายกรัฐมนตรี โดยเป็นไปตามนโยบายของรัฐบาลและกระทรวงคมนาคมที่ปรากฏในสัญญาสัมปทาน ฉบับแก้ไขใหม่ ระหว่าง กทพ. บริษัท ทางด่วนและรถไฟฟ้ากรุงเทพ จำกัด (มหาชน) (BEM) และบริษัท ทางด่วนกรุงเทพเหนือ จำกัด (NECL) เพื่อเป็นการอำนวยความสะดวกในการเดินทางของประชาชน ในวันหยุด และช่วยลดภาระค่าใช้จ่ายให้แก่ประชาชน รวมทั้งช่วยลดปัญหาจราจรติดขัดบริเวณหน้าด่านเก็บค่าผ่านทางพิเศษได้อีกด้วยผู้ใช้ทางพิเศษสามารถสอบถามข้อมูลการเดินทาง สภาพการจราจรและขอความช่วยเหลือจากศูนย์บริการข้อมูลผู้ใช้ทางพิเศษ EXAT Call Center โทร 1543 ได้ตลอด 24 ชั่วโมง